Vali Tali
Vali Tali (toonases kirjapildis Wali Tali) oli poliitilise satiiri ja huumori ajaleht, mis ilmus 1908. aastal Tallinnas. Ajalehe maht oli 8 lehekülge. Ajalehes avaldati luuletusi, mõttekilde, jutukesi. Toimetaja oli Juhan Lilienbach (kasutas pseudonüümi Maamees) ja väljaandja K. Osweld. Ajalehte trükiti 3000 eksemplari Narva trükikojas R. Põder ja müüdi hinnaga 7 kopikat. Ajalehte ilmestasid Hans Möldermanni karikatuurid.